એવું તે શું થયું કે તેણે આવું પગલું ભર્યું એ પ્રશ્ન અમને રાહતનો શ્વાસ લેવા દેતો નથી એમ જણાવીને વિનોદભાઈએ કહ્યું હતું કે ‘બન્ને વચ્ચે ઝઘડા થતા એ વાતનો તો અમને અંદાજ આવી ગયો હતો, પણ તે એવી કઈ પીડાથી પીડાઈ રહ્યો હતો કે તેણે આવું પગલું ભર્યું? જવાન દીકરાને આ રીતે ગયેલો જોઈને અમારી હાલત કહી શકાય એવી નથી. અમે તેની ડેડ-બૉડી જોઈ ત્યારે લોખંડના હુકમાં પાતળી રસ્સી હતી, તે જમીન પર ઘૂંટણે બેસેલો હતો અને રસ્સીની અંદર તેના હાથ હતા. આવી પરિસ્થિતિમાં જોઈને અમને કંઈ અજબ પણ લાગી રહ્યું હતું. સુસાઇડ કરે તો આવી હાલત હોઈ શકે ખરી? તેના ઘરની હાઇટ પણ વધારે છે છતાં કોઈ ટેબલ વગેરે આસપાસ નહોતું. એથી પોલીસ કેસની યોગ્ય તપાસ કરીને હકીકત બહાર લાવે એની અમે રાહ જોઈ રહ્યા છીએ.’